CELEX: 32002R0622
Language: sk
Date: 2002-04-11 00:00:00
Title: Nariadenie Komisie (ES) č. 622/2002 z 11. apríla 2002, ktorým sa určujú lehoty pre podávanie informácií pre hodnotenie chemicky určených aromatizujúcich látok používaných v potravinách alebo na potravináchText s významom pre EHP.

Dôležité právne oznámenie

|

32002R0622

Úradný vestník L 095 , 12/04/2002 S. 0010 - 0011

		Nariadenie Komisie (ES) č. 622/2002z 11. apríla 2002,ktorým sa určujú lehoty pre podávanie informácií pre hodnotenie chemicky určených aromatizujúcich látok používaných v potravinách alebo na potravinách(Text s významom pre EHP)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na nariadenie (ES) č. 2232/96 Európskeho parlamentu a Rady z 28. októbra 1996, ktorým sa ustanovuje postup spoločenstva pre aromatické látky používané alebo určené na použitie v potravinách alebo na potraviny [1], a najmä na jeho článok 4 ods. 1,keďže:(1) Cieľom nariadenia (ES) č. 2232/96 je vytvorenie zoznamu aromatizujúcich látok, ktorých použitie je povolené s vylúčením všetkých ostatných. Tento zoznam bude vytvorený na základe hodnotenia aromatizujúcich látok používaných v potravinách alebo na potravinách.(2) Pri uplatňovaní tohto nariadenia bol prijatý zoznam aromatizujúcich látok používaných v potravinách alebo na potravinách rozhodnutím Rady 1999/217/ES [2], naposledy zmeneným a doplneným rozhodnutím 2002/113/ES [3].(3) Informácie potrebné pre hodnotenie látok uvedených v zozname boli stanovené v nariadení Komisie (ES) č. 1565/2000 [4], ktorým sa ustanovuje program hodnotenia chemicky určených aromatizujúcich látok uvedených v rozhodnutí 1999/217/ES.(4) Článok 3 nariadenia (ES) č. 1565/2000 uvádza informácie, ktoré musí poskytnúť osoba zodpovedná za uvedenie príslušnej látky na trh na vykonanie hodnotiaceho programu. Ak informácie pre jednotlivé látky nebudú k dispozícii do jedného roka od prijatia tohto nariadenia, Komisia by mala byť informovaná, kedy bude možné poskytnúť tieto informácie.(5) V prvom roku hodnotiaceho programu odovzdajú osoby zodpovedné za uvedenie látok uvedených v registri na trh prostredníctvom Európskej asociácie pre arómy a vône (European Flavour and Fragrance Association) údaje pre časť látok uvedených v rozhodnutí 1999/217/ES a budú informovať Komisiu o dátumoch, kedy odovzdajú údaje pre zostávajúce látky.(6) Pre hladký priebeh hodnotiaceho procesu Komisia určí lehoty pre podanie informácií uvedených v článku 3 ods. 1 nariadenia (ES) č. 1565/2000.(7) Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,PRIJALA TOTO NARIADENIE:Článok 11. Lehoty pre podávanie informácií o aromatizujúcich látkach, ako sú stanovené v článku 3 ods. 3 nariadenia (ES) č. 1565/2000, sú uvedené v prílohe.2. Na základe odôvodnenej požiadavky osoby zodpovednej za uvedenie takýchto látok na trh môže Komisia predĺžiť túto lehotu. Požiadavka musí byť podaná pred uplynutím tejto lehoty.Článok 2Toto nariadenie nadobúda účinnosť na siedmy deň po jeho uverejnení v Úradnom vestníku Európskych spoločenstiev.Toto nariadenie je záväzné vo svojej celistvosti a priamo uplatniteľné vo všetkých členských štátoch.V Bruseli 11. apríla 2002Za KomisiuDavid Byrnečlen Komisie[1] Ú. v. ES L 299, 23.11.1996, s. 1.[2] Ú. v. ES L 84, 27.3.1999, s. 1.[3] Ú. v. ES L 49, 20.2.2002, s. 1.[4] Ú. v. ES L 180, 19.7.2000, s. 8.--------------------------------------------------PRÍLOHAAromatizujúce látky | Lehota pre podávanie informácií uvedených v článku 3 ods. 1 nariadenia (ES) č. 1565/2000 |Látky určené na prednostné hodnotenie (označené č. 3 v stĺpci "Pripomienky" prílohy rozhodnutia 1999/217/ES) | 31. december 2002 |Látky patriace do skupín 1, 2, 4, 5, 8, 9, 10, 20 prílohy 1 nariadenia (ES) č. 1565/2000 | 31. december 2002 |Látky patriace do skupín 6, 7, 14, 15, 21, 22, 23, 24, 25, 29 prílohy 1 nariadenia (ES) č. 1565/2000 | 31. august 2003 |Látky patriace do skupín 3, 11, 12, 13, 16, 17, 18, 19, 26, 27, 28, 30, 31, 32, 33, 34 prílohy I nariadenia (ES) č. 1565/2000 | 30. jún 2004 |--------------------------------------------------